{{taxobox
| name = Awi surat
| image= Gigantoc pseudoar 151222-0006 kng.JPG
|image_caption = Awi surat, Gigantochloa pseudoarundinacea ti  Dukuhmaja, Luragung, Kuningan
|image_width = 240px
| regnum = Plantae
| unranked_divisio = Angiosperms
| unranked_classis = Monocots
| unranked_ordo = Commelinids
| ordo = Poales
| familia = Poaceae
| tribus = Bambuseae
| genus = Gigantochloa
| species = G. pseudoarundinacea| binomial = Gigantochloa pseudoarundinacea| binomial_authority = (Steudel) Widjaja  1999.  The Bamboos of the World: Annotated Nomenclature and Literature of the Species and the Higher and Lower Taxa: 297-8  Amsterdam :Elsevier.
|synonyms =Bambusa pseudoarundinacea  (basionym)Gigantochloa verticillata  (p.p.)Gigantochloa maxima 
 

}}
 
Awi surat (Gigantochloa pseudoarundinacéa') nyaéta tangkal awi anu kelirna héjo ngora paselang jeung gurat-gurat konéng, ukuranna leuwih badag tur mindeng dimangpaatkeun pikeun bahan bangunan, parabot, konstruksi, jeung pakakas rumah tangga.

Pedaran
Awi surat hususna di Indonesia loba kapanggih hirup ampir di unggal daérah, saperti Jawa kulon, Jawa tengah, jeung Bali.  Dina basa daérah awi surat disebut ogé awi gombong ; pring gombong, pring andong, pring surat (basa Jawa); tiying jajang suwat (bahasa Bali); buluh batuang danto (basa Minangkabau). 1987. Tumbuhan Berguna Indonesia I: 343 [sebagai Gigantochloa verticillata Munro]. Badan Litbang Kehutanan, Departemen Kehutanan. Jakarta. (versi berbahasa Belanda -1922- I: 284-5.) Dina basa Inggris awi ieu disebut  greater giant bamboo.
Awi surat bisa jadi kalawan subur dina taneuh anu keusikan, patempatanna 1200 méter (dpl) kalawan dina sataun turun hujan 2350–4200 mm; suhu 20-32 derajat celsius; kalembaban kurang leuwih 70%.
 
Di Indonesia aya kana 170 rupa tangkal awi, tapi anu bisa dimangpaatkeun pikeun bahan wangunan anu dianggap hadé ngan tilu rupa : Awi tali, awi bitung, jeung awi surat.
  
Ciri mandiri
Awi surat hirupna ngadapur, tangkalna leceng ka luhur  jangkungna bisa nepikeun ka: 30 méter;  buleudan tangkalna 15 cm ; bisa hirup dina Iklim tropis ogé subtropis ; mikaresep kana tempat anu negrak kasorot ku panon poé.
Jarak buku ka buku kurang leuwih 40–45 cm kelirna héjo ngora paselang jeung gurat-gurat konéng.

Saméméhna spésiés awi surat  Gigantochloa pseudoarundinacea digolongkeun kana G. verticillata , babarengan jeung G. atter  (bambu ater), G. atroviolacea  (awi wulung), jeung G. robusta  (bambu mayan). Kiwari mah geus dipisah dumasar kana spésiés masing-masing.
  
Mangpaat
Awi surat utamana dimangpaatkeun pikeun bahan wangunan, konstruksi, kuluwung (pipa), parabot rumah tangga, Balé-balé, bilik, ogé aya  anyaman-anyaman sabangsa karinjang.  Bisa ogé pikeun bahan nyieun alat musik tradisional. Dina ukuran industri, awi surat mangrupa bahan pikeun nyieun sumpit jeung tusuk gigi paranti nyeuhil. Iwungna  ogé bisa dimangpaatkeun pikeun sayuran.
Calung salah sahiji alat musik anu dijieun tina awi surat,  calung geus dipiwanoh di sababaraha daérah saperti Jawa kulon, Jawa tengah, jeung Bali.

Séjéna
Awi surat dina kaayaan baseuh kénéh mibanda beurat jinis kurang leuwih  0,37—0,48;  di mana geus garing jadi 0,65, kadar cai dina awi surat anu garing aya kana 16,8%. Specific gravity aya 0.5—0.7 (kaasup bukuna) jeung 0.6—0.8 (henteu kaasup bukuna). Ukuran leuleus liatna  (The modulus of elasticity) aya dina angka  19 440—28 594 N/mm2, Kakuatan nahan tekenan nepikeun ka beulah/potong (the modulus of rupture)  171—207 N/mm2, Kakuatan mangsa  dibatek nepika sumpung (the tensile strength'')128—192 N/mm2.

Tempo ogé rupa-rupa awi
 Awi wulung
 Awi bunar
 Awi haur
 Awi buluh
 Awi bitung
 Awi temen
 Awi tali
 Awi krisik
 Awi tamiang

Dicutat tina

Daptar Pustaka

Tutumbu kaluar 
 Plantamor: Gigantochloa pseudoarundinacea
 Tropicos: Gigantochloa pseudoarundinacea
 The Plant List: Gigantochloa pseudoarundinacea
 Useful Trop. Plants: Gigantochloa verticillata
 GrassBase: Gigantochloa verticillata
 Flora of China: Gigantochloa verticillata

Poaceae
Tutuwuhan industri
Sayuran
Tutuwuhan